Esther Oyema

Esther Oyema (tí wọ́n bí ní 20 April 1982) jẹ́ ọmọ orílẹ̀-èdè Nàìjíríà àti eléré-ìdárayá tó máá ń gbé nǹkan tó wúwo.

Oyema parí ìdíje ti ayẹyẹ 61 kg fún àọn obìnrin ní 2014 Commonwealth Games, ibẹ̀ sì ni wọ́n ti fún ní àmì-ẹ̀yẹ oníwúrà fún títayọ rẹ̀ nínú eré-ìdárayá náà fún gbígbé ohun tó tó ìwọ̀n 122.4 kg. Ní ọdún 2015, ó gba àmì-ẹ̀yẹ oníwúrà ní All-Africa Games, nípa gbígbé ohun tó tó ìwọ̀n 133 kg, èyí tó ju àṣẹyọrí rẹ̀ nígbà kan rí tó gbé 126 kg. Ní ọdún kan náà, ó rin ìrìn-àjò lọ sí ìlú Almaty, Kazakhstan níbi tó ti gba àmì-ẹ̀yẹ oníwúrà mìíràn ní IPC Powerlifting Asian Open Championships fún gbígbé ìwọ̀n tó tó 79 kg. Lásìkò 2016 Summer Paralympics, ó gba àmì-ẹ̀yẹ onífàdá́kà nígbà tó díje dupò pẹ̀lú Amalia Perez ní women's 55 kg, tó sì borí. Ó gba àmì-ẹ̀yẹ oníwúrà, ó sì fi àkọsílẹ̀ tuntun lélẹ̀ nígbà tó gbé 131 kg ní ayẹyẹ women's lightweight event ní 2018 Commonwealth games.

Ní ọjọ́ kọkànlélógún oṣù karùn-ún, ọdún 2020, International Paralympic Committee (IPC) dá a dúró fún kíkópa nínú ìdíje fún ọdún márùn-ún lẹ́yìn tó fìdí rẹmi nínú ìdánwò kan. Ó parí ìdíje ti ọdún 2019 International Paralympic tí ó wáyé ní Oriental Hotel, ní Victoria Island ní Eko, níbi tí ó ti gba àmì-ẹ̀yẹ oníwúrà mìíràn, àmọ́ wọ́n gbadà gbà á. Wọ́n gba ìtọ̀ rẹ̀ láti fi ṣe àyẹ̀wò, wọ́n sì ri pé ó ní àrùn19-norandrosterone.

 Àwọn ìtọ́kasí